Karna Yudibrata

Karna Yudibrata
Lahir di Rancah, Ciamis, tanggal 17 Séptémber 1936.  Agamana Islam. Ngaran indung-bapana: Siti Arsah-Mad Hasan. Istrina Iceu Sutari.

Atikan
 SR Tambaksari, Rancah, taun 1951
 SGB Subang, taun 1954
 SGA Bandung, taun 1957
 Sarjana muda FKIP Unpad, taun 1961
 Sarjana IKIP Bandung (UPI), taun 1969
  Program Doktor IKIP Malang, taun 1984 (disertasina teu kungsi anggeus).

Kalungguhan
 Ketua Jurusan Pendidikan Bahasa dan Sastra Sunda, IKIP (UPI)
 Ketua Biro Orkespra (Olahraga, kesenian, dan pramuka)
 Sekretaris LPM, UPI Bandung
  Pembantu Réktor III, UPI Bandung

Organisasi
 Ketua II PPSS, taun 1966
 Sekretaris Dewan Kebudayaan Jawa Kulon, taun 1974-1980
 Ketua Umum Bapomi  Jawa Barat, taun 1987-1992
 Ketua OC Aséan Sport Council, taun 1990
 Ketua Umum LBSS taun 1994-1998
 Ketua pelaksana GK Kabumi, taun 1985-1995

Panghargaan
 présidént Aséan University Sport Council, taun 1990
 Satya Lencana Karya Satya, taun 1992
 présidént CIOFF France, taun 1994
 Duta besar RI di sajumlahing nagara

Karya
 Nganti-nganti Dawuh (1967)
  Rumpaka Lagu dina buku Haleuang Tandang, taun 1975
  Istilah Seni Tari dan Karawitan Sunda, taun 1975
  Énsiklopédi Sastra Sunda, taun 1986
  Bagbagan Makéna Basa Sunda , taun 1989
  Kanyaah Kolot, taun 1985
  Perbandingan Struktur Basa Sunda - Bahasa Indonésia  
  Undak-usuk Basa Sunda, taun 1991
  Psikologi Linguistik, taun 1998
 jeung lianna.

Karna Yudibrata ceuk Sobat jeung Muridna
  Ceuk A. Chaedar Alwasilah, Pa Karna guru, seniman mingpin mahasiswa ku imut.  Dina perkuliahan, teu ngarasa dipapatahan ku anjeunna, malah asa dianggap anak. Teu matak asa-asa mun tatanya ngeunaan hal-hal cécék-bocék ogé, najan kitu, ngajawabna téh teu weléh daria.
  Ceuk Amir Suyatna, Anu nganteng saumur-umur, moal poho ku imeutna sok mariksakeun lamun aya mahasiswa nu katarajang gering galingging panas tiris atawa panyakit séjénna. Kang Karna Yudibrata ngajak réréncanganana ngalongok nu keur katarajang gering.
  Ceuk Dédé Kosasih, Sasauranana éstuning matak genah jeung merenah, leuleus jeujeur liat tali. Malah anjeunna mah kasohor hiji sepuh anu iasa meruhkeun jeung mépés anu keur amarah.
 Ceuk Duduh Durahman, Taun 60-an Kang Karna gé kungsi ngalaman diopnameu di Cicéndo, najan teu nepi ka kudu dioperasi. Ngan soca wé dipeungpeunan... topéng kaléng! Basa ngalongok bet hayang seuri.  Zorro lain, Batman sanés!  Éta tuda kana batminton ku kadedemes.  Nepi ka kudu ngalaman diopnameu. Lantaran soca kabéntar...kok!
  Ceuk Iskandarwassid, Ku lilana campur gaul jeung karasa pisan kanyaahna, lila-lila mah ka Kang Karna téh asa ka lanceuk wé.  Boh dina keur meunang kabungah, boh dina keur meunang karerepet, kuring tara asa-asa bruk-brak. Ari ayeuna, nu bageur ka kuring téh pangsiun. Bakal langka panggih. Bakal langka tepung, moal bisa laluasa ngobrol. Moal laluasa abring-abringan. Ngan kari waasna. Bati nineungna.
 Ceuk Yayat Sudaryat, Karna Yudibrata téh guru, kolot, jeung sobat anu bageur tur asak jeujeuhan. Lain ngan saukur jadi guru, Pa Karna mah sok ngawurukan kawas kolot ka anakna. Karasa pisan minangka gaganti kolot di imah téh, sok ngajujurung kana kaalusan, sarta nyaram milampah kagoréngan.

Rujukan

Inohong Sunda
Biografi
Nu babar taun 1936